Møteprotokoll

Ås menighetsråd

|  |  |
| --- | --- |
| Møtedato: | 03.06.2025 kl. 19:00 |
| Møtested: | Ås arbeidskirke |
| Arkivsak: | 23/06360 |
|  |  |
| Til stede:  | Elin Finnseth Sæverås, Jan Fredrik Holmqvist, Karen Elise Aschim-Teigum, Siv Merete Kvalbein, Kirsti Stave Stevik, Ottar Kristoffer Kjus, Geir Waldeland, Tom Egil Nordengen (sokneprest), Linda Janson-Haddal (daglig leder) |
|  |  |
| Møtende varamedlemmer: | Odd Henning Unhjem, Gunder Skiaker (sak 25/25)  |
|  |  |
| Forfall:  | Ann Kristin Almås |
|  |  |
|  |  |
| Protokollfører: | Linda Janson-Haddal |
|  |  |

|  |  |
| --- | --- |
| **SAKSLISTE** | Side |
| **Godkjenning av innkalling og saksliste** |
| **Godkjenning av protokoll** |
| **Saker til behandling** |
| [18/25](#CaseRef263058) | Offerliste 2. halvår 2025 | 2 |
| [19/25](#CaseRef262244) | Representant i Diakoniutvalget | 4 |
| [20/25](#CaseRef263927) | Misjonsgudstjeneste, 40-årsmarkering av Ås arbeidskirke og åpning av platting | 5 |
| [21/25](#CaseRef263925) | Hagemøbler til platting - Ås arbeidskirke | 5 |
| [22/25](#CaseRef263919) | Nattverdsett - Ås arbeidskirke | 6 |
| [23/25](#CaseRef263021) | Rekruttere frivillige | 7 |
| [24/25](#CaseRef263019) | Evaluering av årsmøte og årsmelding | 8 |
| **Orienteringssaker** |
| [25/25](#CaseRef263023) | Dialog med UR, KRIK, D41, Tweens og Barne- og familieutvalget | 9 |
| [26/25](#CaseRef263016) | Foreløpig regnskap pr. 30.04.2025 | 11 |
| [27/25](#CaseRef263915) | Revisjonsberetning Ås sokn | 11 |
| [28/25](#CaseRef257559) | Orientering fra utvalgsarbeid | 12 |
| **Eventuelt** |
|  | Trosopplæring for voksne | 13 |

Ås, 10.06.2025

|  |  |
| --- | --- |
| Elin Finnseth SæveråsNestleder | Linda Janson-HaddalSekretær |

Godkjenning av innkalling og saksliste

Godkjenning av protokoll

Saker til behandling

18/25 Offerliste 2. halvår 2025

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 18/25 |

**Saksorientering**

MR behandler offerliste 2. halvår 2025.

Søknader og informasjon om de forskjellige offerformålene finnes her: [Kirkekollekt - 2025](https://www.kirkekollekt.no/)

Det vises til sak 46/24 i 2024 og søknad om offer fra Stiftelsen Ås menighetshus, samt rullerende liste med offerformål som ble opprettet i samme sak:

* Strømmestiftelsen (ut av lista 1. halvår 25 i sak 46/24)
* ReddBarna (inn på lista 1. halvår 25 i sak 46/24)

Forslag til offerliste 2. halvår 2025 er satt opp med samme offerformål som 2. halvår 2024:

|  |  |  |  |  |
| --- | --- | --- | --- | --- |
| **Dato** | **Tid** | **Sted** | **Tittel** | **Offerformål** |
| 13.07.2025 | 11:00 | Ås kirke | Fellesgudstjeneste | Menighetens arbeid |
| 20.07.2025 | 11:00 | Ås kirke | Fellesgudstjeneste | NMS-prosjekt, Etiopia |
| 03.08.2025 | 11:00 | Ås kirke | Fellesgudstjeneste | Menighetens arbeid |
| 17.08.2025 | 11:00 | Ås kirke | Gudstjeneste | Laget i Ås, NMBU |
| 24.08.2025 | 11:00 | Ås arbeidskirke | Loppegudstjeneste | Ås arbeidskirke |
| 30.08.2025 | 12:00 | Ås kirke | Gudstjeneste med dåp | Menighetens arbeid |
| 31.08.2025 | 11:00 | Ås kirke | Gudstjeneste | Menighetens arbeid |
| 06.09.2025 | 11:00 | Ås kirke | Konfirmasjonsgudstjeneste | Menighetens arbeid |
| 06.09.2025 | 13:00 | Ås kirke | Konfirmasjonsgudstjeneste | Menighetens arbeid |
| 06.09.2025 | 15:00 | Ås kirke | Konfirmasjonsgudstjeneste | Menighetens arbeid |
| 07.09.2025 | 13:00 | Ås kirke | Dåpsgudstjeneste | Menighetens arbeid |
| 13.09.2025 | 11:00 | Ås kirke | Konfirmasjonsgudstjeneste | Menighetens arbeid |
| 13.09.2025 | 13:00 | Ås kirke | Konfirmasjonsgudstjeneste | Menighetens arbeid |
| 13.09.2025 | 15:00 | Ås kirke | Konfirmasjonsgudstjeneste | Menighetens arbeid |
| 21.09.2025 | 11:00 | Ås arbeidskirke | Høsttakkefest og festival | Søndagsskolen |
| 28.09.2025 | 11:00 | Ås kirke | Fellesgudstjeneste | NMS-prosjekt, Etiopia |
| 11.10.2025 | 11:00 | Ås kirke | Dåpsgudstjeneste | Menighetens arbeid |
| 12.10.2025 | 11:00 | Ås arbeidskirke | Folkedansgudstjeneste | Ås arbeidskirke |
| 14.10.2025 | 18:00 | Ås kirke | Ærlig messe for håp | Kirkens SOS i Borg |
| 19.10.2025 | 11:00 | Ås kirke | Gudstjeneste | Tv aksjonen, Atlasalliansen |
| 26.10.2025 | 11:00 | Ås arbeidskirke | Fellesgudstjeneste | Misjonsalliansen |
| 02.11.2025 | 11:00 | Ås kirke | Allehelgensgudstjeneste | Kirkens SOS i Borg |
| 09.11.2025 | 11:00 | Ås arbeidskirke | Gudstjeneste med presentasjon av konfirmanter, søndag for de forfulgte | Stefanusalliansen |
| 16.11.2025 | 11:00 | Ås arbeidskirke | Misjonsgudstjeneste | NMS-prosjekt, Etiopia |
| 23.11.2025 | 11:00 | Ås kirke | Fellesgudstjeneste | Ås arbeidskirke |
| 30.11.2025 | 11:00 | Ås kirke | Gudstjeneste, Lys våken | IKO |
| 07.12.2025 | 11:00 | Ås arbeidskirke | Gudstjeneste | Menighetens arbeid |
| 12.12.2025 | 20:00 | Ås arbeidskirke | Gudstjeneste og grøtfest | Menighetens arbeid |
| 21.12.2025 | 11:00 | Ås kirke | Fellesgudstjeneste | Menighetens arbeid |
| 24.12.2025 | 13:00 | Ås kirke | Julaftensgudstjeneste | Kirkens Bymisjon/Kirkens Nødhjelp |
| 24.12.2025 | 14:00 | Ås arbeidskirke | Julaftensgudstjeneste | Kirkens Bymisjon/Kirkens Nødhjelp |
| 24.12.2025 | 14:30 | Ås kirke | Julaftensgudstjeneste | Kirkens Bymisjon/Kirkens Nødhjelp |
| 24.12.2025 | 16:00 | Ås kirke | Julaftensgudstjeneste | Kirkens Bymisjon/Kirkens Nødhjelp |
| 25.12.2025 | 11:00 | Ås kirke | Gudstjeneste | Kirkens Bymisjon |
| 26.12.2025 | 11:00 | Moer helsehus | Julegudstjeneste |   |
| 26.12.2025 | 12:15 | Moertunet ressurssenter  | Julegudstjeneste |   |

**Forslag til vedtak**

MR vedtar offerliste 2. halvår 2025 med følgende endringer:

Møtebehandling

Vedtak

MR vedtar offerliste for 2. halvår 2025.

19/25 Representant i Diakoniutvalget

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 19/25 |

**Saksorientering**

MR bør velge en ny representant til Diakoniutvalget da, Odd Henning Unhjem ønsker å tre ut av utvalget.

Vedlagt følger Diakoniutvalgets mandat.

**Forslag til vedtak**

Saken legges frem uten forslag til vedtak.

Møtebehandling
Det ble åpnet for samtale om oppnevning av medlemmer til utvalget. Blant de fremmøtte var det ingen som på nåværende tidspunkt hadde anledning til å påta seg vervet. AU jobber videre med saken.

Vedtak

Saken utsettes til neste møte.

20/25 Misjonsgudstjeneste, 40-årsmarkering av Ås arbeidskirke og åpning av platting

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 20/25 |

**Saksorientering**

Søndag 15. juni er det misjonsgudstjeneste i Ås arbeidskirke. I tillegg markerer vi at arbeidskirken fyller 40 år i år. Som en del av markeringen vil vi også ha offisiell åpning av den nye plattingen utenfor kirken, med snorklipping. Det blir kirkekaffe etter gudstjenesten, med grilling av pølser.

Det er naturlig at menighetsrådet er godt representert. Vi ber derfor om tilbakemelding på hvem som har anledning til å delta, og om noen kan bidra praktisk. Misjonsutvalget vil være gudstjenestemedarbeidere denne dagen.

Det bør også vurderes om det skal holdes en tale i forbindelse med jubileet og åpningen av plattingen, og i så fall hvem som kan holde den.

**Forslag til vedtak**

Saken legges frem uten forslag til vedtak.

Møtebehandling
Kirkekaffeverter stiller med kake og kaffe.

Vedtak

Kirsti, Ann Kristin og Linda bidrar under gudstjenesten og med grilling. Linda tar ansvar for innkjøp. Det vurderes nærmere hvem som eventuelt holder en tale.

21/25 Hagemøbler til platting - Ås arbeidskirke

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 21/25 |

**Saksorientering**

Det er et behov for nye utemøbler til plattingen utenfor Ås arbeidskirke, som benyttes i forbindelse med ulike aktiviteter og samlinger. Det ble derfor sendt en søknad til Sparebankstiftelsen om midler til formålet. Søknaden fikk dessverre avslag.

Menigheten har kr 200 023 disponibelt på bundet driftsfond til Ås arbeidskirke. Det foreslås at det settes av en passende del av dette fondet til anskaffelse av nye møbler. Dette vil bidra til mer bruk av uteområdet. Videre foreslås det at kostnaden innarbeides i revidert budsjett for 2025.

Ann Kristin vil orientere nærmere i møtet om mulige møbelløsninger og kostnadsrammer.

**Forslag til vedtak**

Møtebehandling
Det ble informert om møbler fra Vestre, der to ulike benkebord «Berg» og «April» koster henholdsvis kr 20 000 og kr 30 000 per stk. Det ble reist spørsmål om det finnes rimeligere alternativer. Det ble nevnt mulighet for å finne brukte møbler via Finn.no eller gjennom kommende loppemarked. Samtidig ble det understreket at kvalitet og universell utforming er viktig.

Det kom forslag om å undersøke om møbler kan bygges av en snekker i Vestby eller som et prosjekt sammen med ungdomsgruppen i regi av Halvor eller andre frivillige. Det var positiv respons på dette, og rådet ønsket å se nærmere på slike løsninger før en endelig beslutning tas, husrådet bør også inkluderes. Det ble også diskutert hvorvidt løse bord og benker er hensiktsmessig.

Hvem som følger opp de ulike alternativene ble ikke avklart i møtet, men Linda snakker med Halvor.

Vedtak

Halvor kontaktes for å avklare om han kan involveres i prosjektet sammen med en ungdomsgruppe, husrådet og andre frivillige. Dersom dette ikke er mulig, bes Kirsti undersøke muligheten for å engasjere sin lokale kontakt.

22/25 Nattverdsett - Ås arbeidskirke

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 22/25 |

**Saksorientering**

Det er jevnlig behov for to nattverdsett i Ås arbeidskirke, men per i dag er kun ett sett tilgjengelig. AU foreslår derfor at det anskaffes et ekstra nattverdsett.

Følgende utstyr foreslås bestilt:

* Alterkalk i polert tinn ([Alterkalk i polert tinn, 1825 - Kirketorget](https://www.kirketorget.as/produkt/alterkalk-art-nr-1825-i-tinn/)) kr. 2.876,-
* Disk i tinn ([Disk i tinn, 1825 - Kirketorget](https://www.kirketorget.as/produkt/disk-art-nr-1825-i-tinn/)) kr. 1178,-

For å dekke de foreslåtte merutgiftene, foreslås det at midler tas fra disposisjonsfond. Beløpet innarbeides i det reviderte budsjettet.

**Forslag til vedtak**

Møtebehandling
Det har i etterkant av saksforberedelsen dukket opp et ekstra nattverdsett.

Vedtak

Saken ble trukket og ikke behandlet.

23/25 Rekruttere frivillige

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 23/25 |

**Saksorientering**

MR drøfter hvordan rekruttere frivillige til menigheten.

Saken ble utsatt i møtet 1. april, sak 15/25.

**Forslag til vedtak**

Saken legges frem uten forslag til vedtak.

Møtebehandling
Følgende meldte seg til å være gudstjenestemedarbeidere:
Karen Elise (også på konfirmasjonsgudstjenestene), Siv Merete, Kirsti, Elin, Jan Fredrik (klokker i Ås kirke), samt Ottar Kristoffer og Hilde (kirkeverter).

Det ble foreslått å lage en rekrutteringsfilm som fremmes i sosiale medier med tittelen: "Vær med å holde arbeidskirken åpen". Tom Egil og Linda tar ansvar for filmen.

Vedtak

Saken tas opp igjen i MR-møte i september.

24/25 Evaluering av årsmøte og årsmelding

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 24/25 |

**Saksorientering**

MR evaluerer årsmøtet og årsmeldingen.

**Forslag til vedtak**

Saken legges frem uten forslag til vedtak.

Møtebehandling
Det var mange til stede på gudstjenesten, men kun rundt 30 ble igjen til årsmøtet – noe som ble oppfattet som tankevekkende med tanke på engasjement og demokratisk deltakelse i menigheten. Samtidig som det kun var 30 til stede, er det flere til stede og mer engasjement enn i mange andre menigheter. Det ble satt pris på at mange fra menighetsrådet deltok, og selve årsmøtet ble opplevd som nyttig og velfungerende.

Det ble reist spørsmål om hvordan man kan få flere til å delta: Kanskje et annet tidspunkt, servering av mat som suppe eller pizza, eller bedre informasjon i forkant?

Det ble gode samtaler rundt bordene. Flere savnet arenaer for trosopplæring for voksne, og dette bør menighetsrådet følger opp videre. Det ble foreslått å bruke spørreundersøkelser (hva ville fått deg til å bli med på årsmøtet?), mer PR og uformell kommunikasjon («jungeltelegrafen») for å øke engasjementet.

Det ble også understreket at selv om årsmøtet ikke har formell beslutningsmyndighet, er det en viktig arena for å fange opp signaler fra menigheten. Det bør informeres tydeligere om årsmøtets rolle og funksjon neste år.

Vedtak

Saken tas til orientering.

Orienteringssaker

25/25 Dialog med UR, KRIK, D41, Tweens og Barne- og familieutvalget

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 25/25 |

**Saksorientering**

UR, KRIK, D41, Tweens og Barne- og familieutvalget er invitert til dialog.

Vi starter med UR, KRIK, D41 og Tweens kl. 19.15.

**Forslag til vedtak**

Saken legges frem uten forslag til vedtak.

Møtebehandling
Fra UR, KRIK og D41 møtte Gunder (leder i UR), Fayo og Janice (styret i D41) og Aslak (ungdomsarbeider).

D41 har arrangert og deltatt på en rekke aktiviteter gjennom året, blant annet pysjcup – en nattvolleyballecup med 42 deltakere – samt bowlingkveld i samarbeid med KRIK, spillkvelder, filmkvelder, bakekvelder og matlaging. Annenhver fredag har de "Åpen kirke", der Gunder og frivillige er ledere og folk kan komme innom for å være sosiale i trygt miljø. Det ble understreket at det er viktig at kirken er åpen og at det serveres noe å spise. Styret velger hvilke aktiviteter som skal gjennomføres på D41, og er også med på økonomiske beslutninger. De bygger videre på tiltak som har vært suksessfulle tidligere.

Overgangen fra Tweens til D41 har vært et viktig tema. Før Ina sluttet, samarbeidet hun med Aslak om å legge til rette for en god overgang. Det ble arrangert egne kvelder der Tweenserne ble formelt invitert over til D41, og både de og foreldrene fikk invitasjoner via Spond. Det er gjort lignende forsøk med overgangen til KRIK, men dette har vært mer utfordrende på grunn av at aktivitetene skjer på forskjellige dager. For å lette overgangen til KRIK, organiserte Ina også TweensKRIK.

Fra høsten av blir det en endring: konfirmantene blir ikke invitert til D41 i høstsemesteret, men er fortsatt velkomne om de ønsker å komme. De vil få formell invitasjon igjen fra nyåret. Hensikten med dette er å gi Tweens en roligere og mer tilrettelagt overgang inn i D41.

KRIK har hatt god aktivitet gjennom året, med et bredt spekter av sport og aktiviteter, og en andakt som en fast del av samlingene. En av høydepunktene var volleyballturneringen med påfølgende gudstjeneste, som samlet 30/40. Det vanlige oppmøtet ligger mellom 10–15 personer, med topp på 32. Kongsbergturen ble også fremhevet som en svært fin og vellykket opplevelse. Det har vært utfordrende å få med folk i styret.

Aslak nevnte et eksempel på synliggjøring da en prest under en ungdomsdåp i en annen kirke informerte om aktiviteter og tilbud i menigheten. Dette er en viktig og effektiv måte å gjøre arbeidet i ulike utvalg kjent for flere.

Ledertrening er en av de store budsjettpostene til UR, med blant annet FollowMe, som ledes av Halvor, det er tre deltakere i år. I tillegg har tre også har deltatt på LIV-kurs. Der har de lært om å være gode ledere – hvordan se alle, skape trivsel, og være seg selv som leder.

KFUK/M har landsmøte annet hvert år, og D41 har anledning til å sende to delegater med stemmerett – noe de også gjør. Dette gir verdifull ledererfaring.

Fayo delte engasjert og levende om TenSing-seminaret– i år sendes fem deltakere fra Ås. Fayo understreket hvor viktig det er å sende ungdommer dit hvert år, da det er en fantastisk arena for utvikling og fellesskap, og en opplevelse alle barn bør få.

Aslak ønsket å dele noen tanker rundt rollen som ungdomsarbeider. Han beskrev stillingen som kompleks og mangfoldig, med mange oppgaver som ikke nødvendigvis står i noen formell instruks – men som likevel er viktige. Rollen innebærer å balansere forventninger fra menighetsråd, kirken og ungdommene, der sistnevnte alltid skal stå i sentrum. Det kan være en drakamp mellom det å veilede ungdommene og samtidig la dem eie og forme sitt eget arbeid.

Han trakk frem at han selv har vært med i ungdomsarbeidet siden han var konfirmant, og at det gir ham et spesielt perspektiv – men at det kanskje ikke er like intuitivt for alle å vite hvordan ting som årsmøter skal gjennomføres. Likevel ser han mye positivt. Styreti D41 har blitt flinke til å planlegge, selv om de fortsatt trenger hjelp til gjennomføring. Aslak delte også noen «gullkorn» fra arbeidet.

Menighetsrådet uttrykte takknemlighet og begeistring for arbeidet som gjøres. De synes det er viktig og kjempefint å høre om hvordan Tweens blir invitert inn og inkludert i fellesskapet og lurte på hvordan de ivaretas når de kommer. Det er inspirerende å høre om ungdommer som tar lederansvar og bidrar til å skape et trygt og åpent miljø gjennom samhandlingsaktiviteter. Eksempler som ungdom som har deltatt i arbeidskirken ble løftet frem som tydelige suksesshistorier.

**Fra Barne- og Familieutvalget og Tweens møtte Catherin (menighetspedagog-vikar), samt Kirsti og Siv Merete fra MR.**

Catherin fortalte om Tweens, som arrangeres annenhver fredag og har hatt jevn økning i oppmøte – nå rundt 20 deltakere per kveld, og 39 betalende medlemmer totalt. Kveldene består av aktiviteter, snacks og avsluttes med "Skumrings". Det er alltid to foreldre med som frivillige, og fra høsten av er det også en ekstra ungdomsarbeider til stede hver gang.

Det har blitt arrangert TweensKRIK én søndag i måneden, med varierende oppmøte, men rundt 15 deltakere. I skrivet Catherin leste opp fra Ina ble det understreket at det bør settes av nok midler til Tweens-arbeidet - det er viktig.

Barne- og familieutvalget har fått med to nye medlemmer: én med som ønsker å bidra mer aktivt som leder for søndagsskolen når barna hennes blir eldre, og Catherin.

Siv har snakket med Karin McGregor om Baluba, og det er per nå ingen som ønsker å ta over ansvaret. Utvalget jobber med hva som skal gjøres videre med Baluba, kan det være mulig for Tweens-arbeideren å utvide stillingen med noen timer i en periode for å holde tilbudet i gang?

Utvalget har i utarbeidet et forslag til mandat som de ønsker at MR skal vedta på møtet i september.

Vedtak

Saken tas til orientering.

26/25 Foreløpig regnskap pr. 30.04.2025

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 26/25 |

**Saksorientering**

Foreløpig regnskap pr. 30.04.2025 vedlegges innkallingen.

**Forslag til vedtak**

Saken

Møtebehandling

Vedtak

Saken tas til orientering.

27/25 Revisjonsberetning Ås sokn

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 27/25 |

**Saksorientering**

Vedlagt følger revisjonsberetning for Ås sokn.

**Forslag til vedtak**

Saken tas til orientering.

Møtebehandling

Vedtak

Saken tas til orientering.

28/25 Orientering fra utvalgsarbeid

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 03.06.2025 | 28/25 |

**Saksorientering**

MRs representanter orienterer fra utvalgsarbeid (fast sak på agendaen).

Alle forbereder seg på 1-2 minutter orientering fra utvalget/ene de representerer, som har hatt aktivitet siden sist.

Her følges også dialogene med utvalgene opp i ettertid.

Mottatte referat fra utvalgene er vedlagt.

**Forslag til vedtak**

Saken legges frem uten forslag til vedtak.

Møtebehandling
Det ble ikke tid til noen runde med utvalgsrepresentantene, men det tar vi opp igjen til høsten.

Vedtak

Saken tas til orientering

**Eventuelt**

**Trosopplæring for voksne**30. mai sendte Alfagruppa v/ Ingrid W. Krag-Rønne e-post til Ås menighetsråd hvor hun viser til innlegg fra Halvor Nordhaug på årsmøtet som etterlyste «Trosopplæring for voksne» og kommer med følgende forslag:

«Hver vår og høst bestiller vi annenhver mandag stua til Alfagruppa. Hva om vi lot et par av de mandagene være åpne for mennesker som ønsker å lære mer om kristen tro? Altså en fagkveld, åpen for alle og med undervisning i tro og trosinnhold. Vi har nok av teologisk spisskompetanse her i Ås på slik undervisning. Alfa gruppa makter ikke alene å organisere dette. Samtidig ønsker vi å involvere Menighetsrådet slik at dette blir et åpent menighetstilbud. Vi tilbyr rommet som vi har annenhver mandag. Hvis vi hadde fått det til alt i høst, kunne vi tenkt oss å la en mandag i oktober og en i november gå til et slikt tiltak. De øvrige mandagene holdes vanlig Alfagruppe, men med mulighet for interesserte å henge seg på, for vi vil gjerne være en åpen gruppe.

Jeg har alt delt noen av disse tankene med Halvor Nordhaug, og i vår Alfagruppe har vi fast med oss Svein Rise, tidligere professor fra NLA i Bergen, men også med erfaring som menighetsprest.

Hvis ikke vi får noe til av dette alt fra høsten av, kan vi prøve til neste vår. I hvert fall ønsker Alfagruppa å lufte ideen med Menighetsrådet.»

Møtebehandling
MR diskuterte forslaget fra Ingrid. Det kom flere forslag om innhold og målgrupper. Om det skal være et lavterskel tilbud kan likevel innholdet være nyttig og godt og det kan samle unge og gamle. Noen ønsker bibeltime med litt tyngde. Noen steder finnes søndagsskole for voksne. Vi kunne hatt søndagsskole for voksne etter gudstjenesten Vi ser nok på to forskjellige målgrupper. Tidligere fantes et kurs via Bibelselskapet som het «Vandring gjennom bibelen» som anbefales, Alfa kurs er også veldig bra. Gudstjenesten er sentral i alt vi gjør – opplæring om hva og hvorfor vi har de forskjellige leddene i gudstjenesten, smått og stort om gudstjeneste.

MR ønsker å jobbe videre med følgende tre punkter:
- Gudstjenesten som en temarekke
- Bibel studie/timer
- Alfakurs

Vedtak

Elin kontakter Ingrid W. Krag-Rønne og setter opp et Teams møte med interesserte, hvor dette kan diskuteres videre.